CELEX: 32006R1252
Language: sk
Date: 2006-08-18
Title: Nariadenie Komisie (ES) č. 1252/2006 z  18. augusta 2006 , ktorým sa mení a dopĺňa nariadenie (ES) č. 796/2006, pokiaľ ide o zoznam členských štátov, v ktorých je nákup masla prostredníctvom verejnej súťaže otvorený v období, ktoré končí 31. augusta 2006

19.8.2006   
            
            
               SK
            
            
               Úradný vestník Európskej únie
            
            
               L 227/40
            
         
      NARIADENIE KOMISIE (ES) č. 1252/2006
   z 18. augusta 2006,
   ktorým sa mení a dopĺňa nariadenie (ES) č. 796/2006, pokiaľ ide o zoznam členských štátov, v ktorých je nákup masla prostredníctvom verejnej súťaže otvorený v období, ktoré končí 31. augusta 2006
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami (1),
   so zreteľom na nariadenie Komisie (ES) č. 796/2006 z 29. mája 2006, ktorým sa pozastavuje nákup masla za 90 % intervenčnej ceny a otvára nákup prostredníctvom verejnej súťaže v období, ktoré končí 31. augusta 2006 (2), a najmä na jeho článok 2 ods. 2,
   keďže:
   
               (1)
            
            
               Nariadením (ES) č. 796/2006 sa otvára nákup masla prostredníctvom verejnej súťaže v období, ktoré končí 31. augusta 2006 v súlade s tretím pododsekom článku 6 ods. 1 nariadenia (ES) č. 1255/1999.
            
         
               (2)
            
            
               Na základe posledných oznámení Lotyšska a Českej republiky Komisia konštatovala, že trhové ceny masla boli nižšie ako 92 % intervenčnej ceny počas dvoch po sebe nasledujúcich týždňov. V týchto členských štátoch by sa preto mal otvoriť intervenčný nákup prostredníctvom verejnej súťaže. Tieto členské štáty by sa preto mal pridať do zoznamu ustanoveného v nariadení (ES) č. 796/2006.
            
         
               (3)
            
            
               Nariadenie (ES) č. 796/2006 by sa preto malo zodpovedajúcim spôsobom zmeniť a doplniť,
            
         PRIJALA TOTO NARIADENIE:
   Článok 1
   V článku 2 nariadenia (ES) č. 796/2006 sa odsek 1 nahrádza takto:
   
      „1.   Podľa tretieho pododseku článku 6 ods. 1 nariadenia (ES) č. 1255/1999 sa nákup masla prostredníctvom verejnej súťaže týmto otvára na obdobie od 19. do 31. augusta 2006 v týchto členských štátoch za podmienok stanovených v oddiele 3a nariadenia (ES) č. 2771/1999: Česká republika, Španielsko, Írsko, Lotyšsko, Poľsko a Portugalsko.“
   
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. augusta 2006
      
         
            Za Komisiu
         
         Jean-Luc DEMARTY
         
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. ES L 160, 26.6.1999, s. 48. Nariadenie naposledy zmenené a doplnené nariadením (ES) č. 1913/2005 (Ú. v. EÚ L 307, 25.11.2005, s. 2).
   
      (2)  Ú. v. EÚ L 142, 30.5.2006, s. 4.